CELEX: 62021TN0685
Language: sl
Date: 2021-10-18 00:00:00
Title: Zadeva T-685/21: Tožba, vložena 18. oktobra 2021 – IR/Komisija

10.1.2022   
            
            
               SL
            
            
               Uradni list Evropske unije
            
            
               C 11/32
            
         
      Tožba, vložena 18. oktobra 2021 – IR/Komisija
      (Zadeva T-685/21)
      (2022/C 11/45)
      Jezik postopka: francoščina
      
         Stranki
      
      
         Tožeča stranka: IR (zastopnika: S. Pappas in A. Pappas, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  za ničen razglasi sklep z dne 11. decembra 2020, s katerim je urad za poravnave v Bruslju sinu tožeče stranke zavrnil podaljšanje priznanja hude bolezni;
               
            
                  —
               
               
                  za ničen razglasi sklep z dne 8. julija 2021 s katerim je organ za imenovanje zavrnil ugovor, ki ga je tožeča stranka vložila na podlagi člena 90(2) Kadrovskih predpisov za uradnike Evropske unije;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja šest tožbenih razlogov.
      
                  1.
               
               
                  Prvi tožbeni razlog: izpodbijana sklepa naj bi nezakonito temeljila na drugem mnenju uradnega zdravnika.
               
            
                  2.
               
               
                  Drugi tožbeni razlog: neobstoj obrazložitve izpodbijanih sklepov.
               
            
                  3.
               
               
                  Tretji tožbeni razlog: po mnenju tožeče stranke naj bi sporna sklepa vsebovala očitne napake pri presoji in naj bi se z njo izkrivljala dejstva.
               
            
                  4.
               
               
                  Četrti tožbeni razlog: kršitev pravice do dobrega upravljanja ter pravico do zaslišanja.
               
            
                  5.
               
               
                  Peti tožbeni razlog: sporna sklepa naj bi nezakonito temeljila na mnenju uradnega zdravnika.
               
            
                  6.
               
               
                  Šesti tožbeni razlog: kršitev predhodnega postopka.